**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottsága 2018. április 24-i ülésére**

**Tájékoztató**

**a 2018. évi 52. Nemzetközi Diákjátékokon történő részvételről**

2018. július 29 – augusztus 3. között Jeruzsálemben kerül megrendezésre az 52. Nemzetközi Diákjátékok (International Children’s Games).

A versenyeket 9 sportágban, 12-15 éves korú (2003 – 2005-ben született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség, illetve a többlet szállás-étkezés költségei terhelik.

A Köznevelési, Sport és Ifjúsági Iroda, a Jogi és Társadalmi Kapcsolatok Bizottsága 271/2017.(XII.12.) számú határozata alapján megkezdte a szervezési teendőket.

Részvételre javasolt sportágak: atlétika, fiú labdarúgás, úszás.

Az utazó sportolók kiválasztása a sportági szakemberek közreműködésével megtörtént.

A delegáció sportoló tagjai: 8 fő fiú labdarúgó, 3 fő úszó, 1 fő atléta. A sportolókat mindhárom sportágban 1-1 edző, valamint a küldöttség sportszakmai vezetője és tolmács kíséri.

A küldöttség vezetője, városunk hivatalos képviselője Lendvai Ferenc tanácsnok úr.

Kérem a Tisztelt Bizottságot, hogy az előterjesztést megtárgyalni és elfogadni szíveskedjék!

Szombathely, 2018. április 16.

 (:Koczka Tibor:)

**HATÁROZATI JAVASLAT**

**…./2018. (IV. 24.) Jogi és Társ. Kapcs. Biz. számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok

 Bizottsága megtárgyalta a„Tájékoztatóa2018. évi 52. Nemzetközi Diákjátékokon

 történő részvételről” című előterjesztést és azt a benne foglaltak szerint elfogadja.

2. A Bizottság felkéri a polgármestert, hogy a Sport ágazat kiadásai, „Nemzetközi

 diákjátékok” tételsorról a Szombathelyi Sportközpont és Sportiskola Nonprofit Kft.

 részére hárommillió forintot a Diákjátékok költségeinek fedezésére biztosítson.

**Felelős: Dr. Puskás Tivadar polgármester**

**Dr. Takátsné Dr. Tenki Mária Jogi és Társ. Kapcs. Bizottsága elnöke**

**(dr. Bencsics Enikő, az Egészségügyi és Közszolgálati Osztály vezetője,**

**Stéger Gábor, a Közgazdasági és Adó Osztály vezetője)**

**(Kovács Balázs a Köznevelési, Sport és Ifjúsági Iroda vezetője)**

**(Karácsony Krisztina a Szombathelyi Sportközpont és Sportiskola Nonprofit Kft. ügyvezető igazgatója)**

**Határidő: azonnal**